عەبدولفەتاح دوخان

عەبدولفتاح حەسەن دوخان ( ١٩٣٦ – ١١ی تشرینی یەکەمی ٢٠٢٣)، ناسراو بە ئەبو ئوسامە، چەکدارێکی فەلەستینی و ھاوبەشی دامەزرێنەری حەماس بووە. کەسایەتی پێشەنگی داڕشتنی میساقی حەماس بوو لە ساڵی ١٩٨٧.

 ژیانی سەرەتایی 
عەبدولفەتاح حەسەن دوخان لە ساڵی ١٩٣٦ لەدایکبووە و خەڵکی عێراق سوەیدان بووە لە فەلەستینی مێژووی. لە ساڵی ١٩٤٨ ناچار بوو بچێتە کەمپی نوسەیرات لە غەززە. خوێندنی لە قوتابخانەیەکی UNRWA لە غەززە تەواو کردووە و زانکۆی لە قاھیرە تەواو کردووە و پسپۆڕی جوگرافیای بەدەستھێناوە. دواتر گەڕایەوە بۆ غەززە و بوو بە مامۆستا لە قوتابخانەیەکی UNRWA. دوخان دواتر بوو بە بەڕێوەبەری قوتابخانە لە کەمپی نوسەیرات.

 سیاسەت 
دوخان بەشداری لە کۆبوونەوەی ٩ی کانوونی دووەمی ١٩٨٧ی ئیخوان موسلیمینەکانی فەلەستین لە غەززە کرد، کە شێخ یاسین و سەڵاح شەحادە و یەحیا سنوار و ھاودامەزرێنەرانی دیکەی حەماسیش بەشدارییان تێدا کرد، کە میساقی حەماس تێیدا نووسرا و ناوی بزووتنەوەکە داندرا و حەماسیش دامەزرا لە غەززە. دوخان نووسەری سەرەکی میساقی حەماس بووە، کە وەسفی کردووە کە لە بیری تیۆریستی ئیخوان موسڵمانی میسری سەید قوتبەوە وەرگیراوە. بە گوتەی دوخان، تێکەڵکردنی وشەی «موقاوەمە» (بەرخۆدان) بە ناوی حەماسەوە، ئیلھامبەخشی بەرخۆدانی ئیسلامی لە باشووری لوبنان بووە.

تا ساڵی ٢٠٢٢، دوخان بەتەمەنترین ئەندامی ئەنجومەنی یاسادانانی فەلەستین بوو.

 مردن 
دەوترێت دوخان لە ھێرشێکی ئاسمانی ئیسرائیلدا لە نوسەیرات لە ١٠ی تشرینی یەکەمی ٢٠٢٣ لە کاتی شەڕی ئیسرائیل و حەماس کوژراوە. حەماس ئەم ئیدیعایەی ڕەتکردەوە و ڕای گەیاند کە لە ١١ی تشرینی یەکەمی ٢٠٢٣ لە کەرتی غەززە بەھۆی نەخۆشیی درێژخایەنەوە کۆچی دوایی کردووە.

 سەرچاوەکان 

پۆل:ئەندامانی حەماس
پۆل:مردووانی ٢٠٢٣
پۆل:لەدایکبووانی ١٩٣٦
پۆل:ئەندامانی ئەنجومەنی یاسادانانی فەلەستین ٢٠٠٦